Blua Montaro (Novsudkimrio)

La Blua Montaro (en angla Blue Mountains, en lingvo Gundungurra/Dharug: Colomatta aŭ Gulumada) estas montara regiono kaj montaro en Novsudkimrio, Aŭstralio. La regiono estas konsiderata aparta el la okcidentaj areoj de Granda Sidnejo. La regiono bordas en la ĉefa metropola areo de Sidnejo, kies montetoj startas ĉirkaŭ 50 kilometrojn okcidente de la centro de la ŝtata ĉefurbo, proksime al Penrith. La kompreno de la etendo de la Blua Montaro estas varia, ĉar ĝi nur formas parton de etenda montarareo asocia kun la Granda Disiganta Montaro. Difinite en 1970, la Bluamontara regiono limas kun la riveroj Nepean kaj Hawkesbury oriente, la riveo Coxs kaj la lago Burragorang okcidente kaj sude, kaj la riveroj Wolgan kaj Colo norde. Geologie, ĝi estas en la centraj partoj de la Sidneja Baseno. La plej alta montopinto estas sennoma (1 189 m), sekvas Piddington (1 094 m) kaj Boyce (1 093 m). En la Blua Montaro vivas ĉirkaŭ 400 diversaj formoj de animaloj. Inter ili estas raraj mamuloj kiel la makuldasiuro, la koalo, la flavventra petaŭro, kaj la trifingra potoro. Estas ankaŭ kelkaj raraj reptilioj, kiel la Blumonta eŭlampro. Estas ankaŭ kelkaj dingoj en la areo, kiuj estas la pintopredantoj kaj ĉasas Orientgrizajn kanguruojn.